Komission asetus (EY) N:o 1162/2002, annettu 28 päivänä kesäkuuta 2002, neuvoston asetuksessa (ETY) N:o 2092/91 säädetyn tuontia kolmansista maista koskevan järjestelmän yksityiskohtaisista soveltamissäännöistä annetun asetuksen (ETY) N:o 94/92 muuttamisesta (ETA:n kannalta merkityksellinen teksti)



Virallinen lehti nro L 170 , 29/06/2002 s. 0044 - 0045



Komission asetus (EY) N:o 1162/2002, annettu 28 päivänä kesäkuuta 2002, neuvoston asetuksessa (ETY) N:o 2092/91 säädetyn tuontia kolmansista maista koskevan järjestelmän yksityiskohtaisista soveltamissäännöistä annetun asetuksen (ETY) N:o 94/92 muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetun neuvoston asetuksen (ETY) N:o 2092/91(1), sellaisena kuin se on viimeksi muutettuna komission asetuksella (EY) N:o 473/2002(2), ja erityisesti sen 11 artiklan 1 kohdan, sekä katsoo seuraavaa: (1) Asetuksen (ETY) N:o 2092/91 11 artiklan 1 kohdassa säädetty luettelo kolmansista maista, joista luonnonmukaisesti tuotettujen tuotteiden on oltava peräisin, jotta ne voidaan pitää kaupan yhteisössä, annetaan komission asetuksen (ETY) N:o 94/92(3), sellaisena kuin se on viimeksi muutettuna asetuksella (EY) N:o 2589/2001(4), liitteessä. Luettelo on laadittu asetuksen (ETY) N:o 2092/91 11 artiklan 2 kohdan mukaisesti. (2) Uusi-Seelanti on pyytänyt komissiolta maan sisällyttämistä asetuksen (ETY) N:o 2092/91 11 artiklan 1 kohdassa säädettyyn luetteloon. Sen viranomaiset ovat toimittaneet asetuksen (ETY) N:o 94/92 2 artiklan 2 kohdan mukaisesti edellytetyt tiedot. (3) Näiden tietojen tarkastelun ja Uuden-Seelannin viranomaisten kanssa sen jälkeen käytyjen keskustelujen perusteella voidaan päätellä, että maataloustuotteita koskevat tuotanto- ja tarkastussäännöt kyseisessä maassa vastaavat asetuksessa (ETY) N:o 2092/91 vahvistettuja sääntöjä. (4) Tuonti Uudesta-Seelannista Euroopan yhteisöön toteutuu nykyisin asetuksen (ETY) N:o 1092/91 11 artiklan 6 kohdan mukaisesti. Tuottajat ja viejät tarvitsevat siirtymäkauden mukautuakseen elintarvikkeiden viralliseen luonnonmukaisuuden varmistamisohjelmaan (Food Official Organic Assurance Programme). (5) Uuden-Seelannin luetteloon sisällyttämisen kestoaikaa olisi tarkasteltava asetuksen (ETY) N:o 2092/91 11 artiklan 5 kohdassa säädettyjen Uudessa-Seelannissa sovellettavien tuotantosääntöjen ja tarkastustoimenpiteiden paikalla tehtävistä tarkastuksista saatujen tulosten perusteella. (6) Uuden-Seelannin viranomaiset ovat antaneet komissiolle kaikki tarvittavat takeet ja toimittaneet tiedot, joiden perusteella tarkastuslaitokset ovat asetuksen (ETY) N:o 2092/91 11 artiklan 2 kohdassa säädettyjen perusteiden mukaisia. (7) Asetus (ETY) N:o 94/92 olisi näin ollen muutettava vastaavasti. (8) Tässä asetuksessa säädetyt toimenpiteet ovat asetuksen (ETY) N:o 2092/91 14 artiklassa tarkoitetun komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 94/92 liite tämän asetuksen liitteen mukaisesti. 2 artikla Uuden-Seelannin maa- ja metsätalousministeriö (MAF) voi 30 päivänä kesäkuuta 2003 päättyvän siirtymäkauden aikana myös myöntää asetuksen (ETY) N:o 2092/91 11 artiklan 1 kohdan b alakohdassa tarkoitetun todistuksen tuotteille, joiden tuontilupa on myönnetty ja josta on ilmoitettu mainitun asetuksen 11 artiklan 6 kohdan mukaisesti, jos kyseinen lupa on myönnetty ennen 1 päivää heinäkuuta 2002. 3 artikla Tämä asetus tulee voimaan 1 päivänä heinäkuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä kesäkuuta 2002. Komission puolesta Franz Fischler Komission jäsen (1) EYVL L 198, 22.7.1991, s. 1. (2) EYVL L 75, 16.3.2002, s. 21. (3) EYVL L 11, 17.1.1992, s. 14. (4) EYVL L 345, 29.12.2001, s. 18. LIITE Lisätään asetuksen (ETY) N:o 94/92 liitteeseen Sveitsiin liittyvän tekstin jälkeen seuraava: "Uusi-Seelanti 1. Tuoteluokat a) asetuksen (ETY) N:o 2092/91 1 artiklan 1 kohdan a alakohdassa tarkoitetut jalostamattomat kasvinviljelytuotteet sekä tuotantoeläimet ja jalostamattomat eläintuotteet, paitsi: - tuotantoeläimet ja eläintuotteet, joissa on tai joissa on tarkoitus olla merkintä siirtymisestä luonnonmukaiseen tuotantotapaan, - vesiviljelytuotteet; b) asetuksen (ETY) N:o 2092/91 1 artiklan 1 kohdan b alakohdassa tarkoitetut ihmisravinnoksi tarkoitetut jalostetut kasvinviljelytuotteet ja eläintuotteet, paitsi: - eläintuotteet, joissa on tai joissa on tarkoitus olla merkintä siirtymisestä luonnonmukaiseen tuotantotapaan, - vesiviljelytuotteita sisältävät tuotteet. 2. Alkuperä Luokan 1 a tuotteet ja luonnonmukaisesti tuotetut luokan 1 b tuotteiden ainesosat, jotka on tuotettu Uudessa-Seelannissa tai jotka on tuotu Uuteen-Seelantiin: - joko Euroopan yhteisöstä, - tai kolmannesta maasta järjestelmässä, joka on tunnustettu asetuksen (ETY) N:o 2092/91 11 artiklan 1 kohdan säännöksiä vastaavaksi, - tai kolmannesta maasta, jonka tuotantoa ja tarkastusjärjestelmää koskevat säännöt on tunnustettu MAF Food Official Organic Assurance Programme -ohjelmaa vastaaviksi tämän maan toimivaltaisen viranomaisen vakuutusten ja tietojen perusteella MAF:n laatimien säännösten mukaisesti ja edellyttäen, että tuodaan vain Uudessa-Seelannissa valmistettuihin 1 b luokan tuotteisiin sisällytettäviksi tarkoitettuja luonnonmukaisesti tuotettuja ainesosia, joiden osuus maatalousperäisistä tuotteista on enintään 5 prosenttia. 3. Tarkastuslaitos: BIO-GRO New Zealand; Certenz. 4. Todistuksen antava laitos: Uuden-Seelannin maa- ja metsätalousministeriö (New Zealand Ministry of Agriculture and Forestry - MAF) 5. Luetteloon sisällyttämisen kestoaika: 30. kesäkuuta 2006."